lv lv lv th lv lv lv lv pl hbs_lat es lv lv lv lv lv lv fi lv lv lv lv lv lv sl lv lv lv lv lv lv lv lv lv lv lv lv lv lv lv lv lv eo es lv lv sl fr fr sv lv lv lv ru lv lv fr lv en th lv lv lv pl hbs_lat es lv lv lv lv lv lv fi lv lv lv lv lv lv lv lv lv lv sl lv lv en lv lv lv lv lv lv lv lv lv lv lv lv lv lv lv lv lv th lv lv lv lv lv lv lv lv lv lv lv lv lv lv lv lv eo es lv lv lv th fr fr sv lv lv lv lv hbs_lat lv lv lv en lt et pt en en
Ceļu satiksmes noteikumi Eiropā | If.lv
Galvenā izvēlne Pāriet uz saturu
Visbiežākais cēlonis sadursmēs ar meža dzīvniekiem – stirna
Pērc OCTA internetā ar -5%
Svarīgi - izmaiņas ceļojumu apdrošināšanā
Sākot no 28.02. plkst. 15:00 nav pieejama ceļojumu apdrošināšana braucieniem uz Krieviju, Baltkrieviju un Ukrainu.
Ceļu satiksmes noteikumi Eiropā
Ceļošana ar auto pa Eiropu
Cik ātri braukt pa autobāni Vācijā, un kurās Eiropas valstīs aizliegts lietot navigācijas sistēmas, kas brīdina par fotoradariem? Vai vērts iegādāties OCTA Zaļo karti? Katrā valstī ir spēkā specifiski, tikai tai raksturīgi Ceļu satiksmes noteikumi, kurus der zināt, ja vēlaties izvairīties no pārpratumiem. Lai atvaļinājumā nesabojātu noskaņojumu, If Apdrošināšana eksperti aicina ņemt vērā padomus, kas domāti tiem, kuri ar automašīnu ceļo pa Eiropu.
Gatavojoties tālākam braucienam, par neizbēgami svarīgu atribūtu ir kļuvusi automašīnas navigācijas sistēma. Dažām no tām ir arī papildu funkcija – brīdināšana par ātruma mērītājiem – , kas daudzās Eiropas valstīs ir nelegāla. Ātruma mērītāju detektoru izmantošana ir aizliegta Šveicē, Lihtenšteinā, Francijā un Vācijā. Sods par šīs prasības neievērošanu ir ap 1500 un vairāk eiro;
Mobilo tālruņu lietošana, braucot pie stūres ir aizliegta lielā daļā Eiropas valstu un sods par šādu pārkāpumu svārstās no 40 līdz pat vairākiem simtiem eiro dažādās valstīs. Bargākais sods par mobilā tālruņa lietošanu ir Īrijā, kur noteikts 1000 eiro sods. Savukārt, pieķerot otro reizi par šo pārkāpumu, ir noteikts 2000 eiro sods, kā arī var tik piemērots reāls cietumsods līdz 3 mēnešiem;
Ceļojot pa Eiropu, neaizmirstiet regulāri paraudzīties atpakaļskata spogulī, lai jūs nepārsteigtu lielā ātrumā braucošs avārijas dienestu transportlīdzeklis un nenāktos patukšot savu maku. Austrijā, Vācijā, Čehijā, Slovēnijā un Šveicē par policijas, ugunsdzēsēju vai ātrās palīdzības automašīnas nepalaišanu ir naudas sods vairāku simtu eiro apmērā.
Kādā ātrumā drīkst braukt pa autobāni Vācijā?
Vācija ir viens no top 3 populārākajiem vasaras ceļojumu vai darba braucienu galamērķiem. Lieliski ierīkoto Vācijas ātrgaitas autostrāžu lielākajā daļā ātrums netiek ierobežots, tomēr ir ieteicams braukt ar ātrumu 130 km stundā. Vietumis ir ierobežojumi, tāpēc pievērsiet uzmanību par darbiem vai sliktiem laikapstākļiem brīdinošām ceļazīmēm! Sliktas redzamības apstākļos atļauts braukt ar ātrumu 50 km/h. Vadot dzīvojamo autofurgonu (kemperi) līdz 7500 kg, atļautais ātrums ir 100 km/h. Avārijas apstāšanās zīme ir jānovieto 100 m attālumā no automašīnas;
Apgriešanās uz autobāņa vai uz tā nobrauktuves nav atļauta un sods par šādu pārkāpumu ir 75 eiro. Savukārt par braukšanu vai apgriešanos nepareizā virzienā uz autobāņa paredzētais sods ir 200 eiro, kā arī soda punkti un vadītāja tiesību atņemšana uz vienu mēnesi;
Protams, uz autobāņa nav atļauta arī auto novietošana un par to paredzēts sods 70 eiro apmērā;
Uz Vācijas autostrādēm ir jāievēro drošs attālums un kārtību uz tām pastāvīgi uzrauga ceļu policija.
OCTA vai Zaļo karti
Latvijā iegādātas OCTA standartlīguma polises ir derīgas visās Eiropas ekonomiskās zonas valstīs, t.sk. Šveicē, kā arī Serbijā, Horvātijā un Andorā. Šķērsojot šo valstu robežas ar derīgu OCTA polisi, nav nepieciešams papildus iegādāties Zaļās kartes apdrošināšanas līgumu.
Taču Eiropa ir liela un nebūt ne visas valstis ietilpst Eiropas ekonomiskajā zonā. Piemēram, Zaļā karte ir nepieciešama braucot uz Albāniju, Bosniju un Hercegovinu, Baltkrieviju, Izraēlu, Irānu, Maroku, Moldovu, Maķedoniju, Melnkalni, Krieviju, Tunisiju, Turciju un Ukrainu.
Šajās valstīs Zaļā karte būs jūsu aizsardzība attiecībā uz trešajai personai nodarītajiem zaudējumiem, kas radušies ceļu satiksmes negadījuma rezultātā, jūsu vainas dēļ. Savukārt, ja nu dodaties uz valsti, kura neietilpst ne Eiropas Ekonomikas valsts zonā vai Zaļās kartes sistēmā, ir nepieciešams iegādātās tās valsts vietējo automašīnas apdrošināšanas līgumu.​
Plānojot ceļojuma maršrutu, der zināt, ka jūlijā un augustā nedēļas nogalēs Vācijā kravas automašīnām ar piekabēm jeb tā saucamajām “fūrēm” pa autobāņiem ir aizliegts braukt. Šo noteikumu ignorēšana paredz sodu 75 – 120 eiro apmērā.
Neatstājiet vērtīgas lietas auto salonā!
Atstājot automašīnu citas valsts stāvlaukumā, pārliecinieties, vai salonā nav palikušas jūsu personīgās mantas, jo tās var izrādīties par vilinošu ēsmu zagļiem;
If praksē b​ijuši atlīdzību pieteikumi, kad no auto nozagtas visas ceļotāju lietas un zaudējumi sasnieguši pat vairākus tūkstošus eiro, jo bez apģērba un pārtikas produktiem nozagti arī dārga filmēšanas tehnika, tālruņi un planšetdatori;
Ja jūs uz automaģistrāles kāds cenšas apturēt un lūdz palīdzību tukšas riepas nomaiņā, atcerieties, ka jābūt modriem un jāizvērtē, vai tās nav zagļu izliktas lamatas.
Drošu ceļošanu vēl If
Ceļu satiksmes noteikumi Eiropā
24/7 palīdzības tālrunis: 67 338 333
Palīdzība uz ceļa +371 67 514342
Atteikuma tiesības un pirmslīguma informācija
facebook youtube instagram © If P&C Insurance AS Latvijas filiāle
© If P&C Insurance AS Latvijas filiāle